text: [{"text_idx": "#000002", "text": "Fyrstu l\u00f8tuna av dystinum var veruligur fja\u0301ltur a\u0301 okkara monnum. NSI\u0301 hev\u00f0i fleiri vandamiklar st\u00f8\u00f0ur, men ta\u0301 teir so skora\u00f0u, var talan um verjuvillu av teimum sto\u0301ru. Tveir hja\u0301 okkum kundu ikki semjast um, hv\u00f8r skuldi taka bo\u0301ltin, og so streyk Kl\u00e6mint avsta\u00f0. Lukas fekk tackla\u00f0 bo\u0301ltin, men o\u0301lukkuti\u0301\u00f0 st\u00f8kk hann beint til Mikkel Elb\u00e6k Jakobsen, sum dro\u0301g framvi\u00f0 Si\u0301mun Ro\u0301gva, a\u0301\u00f0renn hann setti bo\u0301ltin inn."}, {"text_idx": "#000004", "text": "Vit javna\u00f0u, ta\u0301 Benjamin sera hegnisliga setti tveir verjusp\u00e6larar av, a\u0301\u00f0renn hann skora\u00f0i vi\u00f0 fl\u00f8tum skoti, og vit h\u00f8vdu eisini m\u00f8guleikarnar til at leggja okkum a\u0301 odda. Hannes var v\u00e6l upplagdur i\u0301 h\u00f8gru, og fleiri fer\u00f0ir var heilt vandamiki\u00f0, men n\u00e6rri enn eini sto\u0301rbjarging fra\u0301 To\u0301r\u00f0i, ta\u0301 Ragnar royndi seg, komu vit ikki."}, {"text_idx": "#000005", "text": "Og burtur u\u0301r ongum kom NSI\u0301 aftur a\u0301 odda. Hesa fer\u00f0 var\u00f0 bo\u0301lturin lagdur innfyri u\u0301r teirra h\u00f8gru, og ta\u0301 Alex skuldi blokera innleggi\u00f0, var hann o\u0301heppin i\u0301 beindi bo\u0301ltin beint inn um n\u00e6rmasta sto\u0301lpan."}, {"text_idx": "#000006", "text": "Vit to\u0301ktust framvegis hava taki\u00f0, og ta\u00f0 gj\u00f8rdist ikki minni, ta\u0301 Mourits Heini Mortensen slakta\u00f0i Martin tv\u00e6r fer\u00f0ir innan fyri ein og sama minutt. Ta\u00f0 gav tvey gul \u2013 og harvi\u00f0 reytt, og so skuldi mann hildi\u00f0, at vit veruliga skuldu seta try\u0301st a\u0301."}, {"text_idx": "#000008", "text": "Vertirnir pakka\u00f0u seg kompakt, so vit h\u00f8vdu trupult vi\u00f0 at skapa naka\u00f0 sum helst, og i\u0301sta\u00f0in komu fleiri fer\u00f0ir kontrast\u00f8\u00f0ur, ta\u0301 vit ikki to\u0301ktust hava r\u00f8ttu javnva\u0301gina a\u0301 mi\u00f0v\u00f8llinum."}, {"text_idx": "#000009", "text": "Teir gulu dyrgdu eftir \u2013 og fingu - tvey o\u0301ney\u00f0ug fri\u0301sp\u00f8rk uttanfyri brotsteigin, og vi\u00f0 ta\u00f0 seinna av hesum eydna\u00f0ist Petur Knudsen at senda bo\u0301ltin i\u0301 neti\u00f0. Hesa fer\u00f0 var Benjamin o\u0301heppin, ta\u0301 hann avr\u00e6tta\u00f0i skoti\u00f0, sum Si\u0301mun Ro\u0301gvi annars helst hev\u00f0i tiki\u00f0. Og ta\u00f0 gj\u00f8rdist enn verri, ta\u0301 eitt bo\u0301lttap uttan fyri NSI\u0301-brotsteigin enda\u00f0i vi\u00f0 langari kontrarenning, har Jacob Trenskow at enda fekk bo\u0301ltin og sendi i\u0301 handara ma\u0301lhorn."}, {"text_idx": "#000010", "text": "Seinastu l\u00f8tuna eydna\u00f0ist okkum at leggja naka\u00f0 av try\u0301sti a\u0301. Bjarni var\u00f0 skiftur inn i\u0301 a\u0301lopi\u00f0, og hann var a\u0301vegis sp\u00e6lst\u00f8\u00f0, ta\u0301 Brian minka\u00f0i um munin. Ho\u0301pin av innleggum komu eisini eftir hetta, men ta\u00f0 muna\u00f0i ov li\u0301ti\u00f0, og ta\u0301 Ka\u0301ri av H\u00f8vdanum bla\u0301sti fyri seinastu fer\u00f0, sto\u0301\u00f0 framvegis 4-2 a\u0301 talvuni."}]